RE/MAX

RE/MAX je medzinárodná spoločnosť pôsobiaca na poli realít, ktorá je založená na systéme franchisingu. Založená bola Davidom Linigerom a jeho ženou Gail v roku 1973 v Denveri v Colorade (USA). Význam názvu RE/MAX je skratkou slov real estates maximus.

 História 
V roku 1973 navrhol David Liniger nový biznis model, ktorý popieral tradičné zvyky realitných kancelárií. Jadro tohto modelu tvoril motivačný systém odmeňovania realitných maklérov, ktorí si takto ponechávali väčšiu časť svojej produkcie. Spolu s tým RE/MAX začala ako prvá realitná kancelária zamestnávať ženy ako maklérky. Spoločnosť RE/MAX sa na realitnom trhu v USA rýchlo etablovala a počas niekoľkých rokov začala expandovať do zahraničia, v čom pokračuje až dodnes.Harkins, Phil, and Keith Hollihan (with forward by Dave Liniger). Každý zvítězí: Inšpirácia na pozadí príbehu spoločnosti RE/MAX. Hoboken, N.J.: John Wiley & Sons, 2005. ISBN 978-80-254-6130-3.

 Dôležité míľniky v histórii spoločnosti  
 1973 - založenie spoločnosti
 1977 - expanzia do Kanady
 1984 - 1. miesto na realitnom trhu v USA
 1995 - expanzia do Európy, Izraela a JAR
 2007 - expanzia do Číny

 Štruktúra spoločnosti 
Spoločnosť operuje na princípe franchisingu - jednotlivé realitné kancelárie sú teda vlastnené individuálne a licencia RE/MAX im poskytuje regionálnu, alebo národnú odnož, ktorá obdobne získala licenciu od RE/MAX International.
Za nákup licencie RE/MAX je jednotlivým kanceláriám a maklérom poskytované špecifické know-how vo forme školení agentov či marketingu a samozrejme silná značka s celosvetovou distribúciou. Maklérom je poskytnutá sloboda v ich podnikaní a podpora výmenou za poplatky voči ich domovskej kancelárii. Vďaka tejto štruktúre sa spoločnosť RE/MAX štandardne radí medzi 20 najúspešnejších franchisingových konceptov na svete.
V súčasnej dobe má spoločnosť RE/MAX takmer 90 000 maklérov a cez 6 000 pobočiek v 89 krajinách sveta.http://www.reuters.com/article/2009/01/30/idUS209283+30-Jan-2009+BW20090130

 RE/MAX na Slovensku a v Česku 
Do Česka vstúpil RE/MAX v roku 2005, dnes (marec 2013) je tu takmer 120 kancelárií a viac ako 1 000 maklérov. Na Slovensko vstúpil RE/MAX v roku 2006 a v súčasnosti (marec 2013) tu sieť tvorí viac ako 35 kancelárií a 250 maklérov.http://www.remax-slovakia.sk/historia-remax

 Logo RE/MAX 
Vznik loga RE/MAX sa datuje do roku 1978, kedy v rámci marketingovej kampane umiestnil riaditeľ jednej regionálnej kancelárie v USA logo RE/MAX na teplovzdušný balón. Spolu so sloganom „Above the Crowd!“, mala táto kampaň veľký úspech, ktorý vyniesol tak slogan, ako aj balón do oficiálneho loga spoločnosti RE/MAX.

 Referencie 

 Iné projekty 

Kategória:Podniky založené v 1973